**NJOFTIM PËR MARRJEN ME QERA TË AMBIENTEVE TË DREJTORISË SË NDIHMËS JURIDIKE FALAS**

DREJTORIA E NDIHMËS JURIDIKE FALAS SHPALL NJOFTIMIN PËR FILLIMIN E PROCEDURAVE PËR MARRJEN ME QERA TË AMBIENTEVE.

Drejtoria e Ndihmës Juridike Falas, është person juridik publik nën varësinë e Ministrit të Drejtësisë, organizimi i brendshëm i së cilës është miratuar nga Kryeministri, me Urdhër nr. 59, datë 25.03.2019 “*Për miratimin e strukturës dhe të organikës së Drejtorisë Ndihmës Juridike Falas*” me propozimin e Ministrit të Drejtësisë, në përputhje me legjislacionin në fuqi.

**I. Kriteret ligjore që duhet të plotësojnë ofertuesit**

1.Të jenë titullarë të ligjshëm të pronës së vërtetuar me certifikatë pronësie;

2.Vërtetim hipotekor që prona nuk është në sekuestro dhe është e lirë nga çdo barrë

hipotekore apo detyrim tjetër ligjor;

3.Vërtetim nga FSHU-ja që nuk ka detyrime të pashlyera dhe kopje të kontratës së furnizimit të energjisë elektrike;

4. Vërtetim nga UKT-ja që nuk ka detyrime të pashlyera dhe kopje të kontratës së furnizimit

nga ujësjellës-kanalizimet;

5. Nëse është tregtar/shoqëri tregtare duhet të paraqesë edhe:

a) vërtetim nga tatim-taksat që nuk ka detyrime të pashlyera;

b) vërtetim që nuk ka sigurime shoqërore të pashlyera nga e- Sigurime;

c) ekstrakt QKR-je që vërteton se ka status aktiv;

6. Vetëdeklarim për plotësimin e të gjitha kërkesave dhe të kritereve ligjore-teknike, që

kërkohen nga DNJF-ja (qiramarrësi);

7. Vetëdeklarim që ofertuesi nuk është në konflikt interesi me Drejtorinë e Ndihmës Juridike Falas (DNJF);

8. Kopje ID-së e titullarit të pronës/ambienteve;

9. Ofertë me shkrim e çmimit të qirasë së ambienteve në muaj ( *veç kërkesave të tjera, oferta të jetë e nënshkruar nga administratori ose pronari i ambientitdhe dhe të përmbjatë të dhënat sipas tabelës më poshtë*).

|  |  |  |  |  |  |
| --- | --- | --- | --- | --- | --- |
| Nr. | Emri dhe NIPT i subjektit | Përshkrimi | Sasi | Sip. totale në m2 | Çmimi me TVSH |
| 1 |  | Ambient me qira | 1 |  |  |

**II**. **Kërkesat specifike të ambienteve objekt qiramarrjeje**

1. *Sipërfaqja e ambientit*

Duke vlerësuar akomodimin e 22 punonjësve si dhe planifikimin për:

* **ambjente të magazinës** (sipas Udhëzimit nr. 30 Datë 27.12.2011 “Për menaxhimin e aktiveve në njësitë e sektorit publik”,
* **arkivit** (Sipas kreut II-G të Normave Tekniko-Profesionale dhe Metodologjike të Shërbimit Arkivor në Republikën e Shqipërisë - *Sekretaria dhe arkivi apo sekretari-arkivi i subjektit shtetëror apo joshtetëror vendosen në lokale të përshtashme, që plotësojnë kërkesat e teknologjisë së ruajtjes së dokumenteve. Ato pajisen me mjetet mbrojtëse nga zjarri, nga rrezet e diellit, pluhuri dhe nga dëmtuesit e tjerë fizikë e biologjikë.*
* **sallën e mbledhjeve** të përshtatshëm për funksionimin normal të Drejtorisë.

Për sa i përket sipërfaqes së ambjentit duhet të plotësojë këto kritere:

Sipërfaqja totale e ambjentit të punës duhet të variojë nga **250 m2 deri në 300 m2,** ku duhet të përfshijë **deri në 13 zyra**, si dhe të paktën **2 tualete (** të kompletuara me pajisjet hidrosanitare dhe pajisjet për ujë të ngrohtë)

1. *Godina duhet të jetë e ndërtuar konform standarteve të ndërtimit sipas legjislacionit shqiptar në fuqi. Zyrat të kenë ndricim natural si dhe sistem kondicionimi, dritare në çdo zyrë, ambjente pa lagështi dhe mundësisht në katet e para deri të dyta të ndërtesave për të qënë lehtësisht të aksesueshëm nga qytetarët.*
2. *Ndriçimi duhet të jetë i konceptuar, i realizuar, si dhe të mirëmbahet në mënyrë që të mënjanojë çdo lodhje të shikimit.*
3. *Mjedisi duhet të jetë patjetër i pajisur* :

* Me sistem të fikjes së zjarrit ( kryesisht magazina dhe arkivi) fikës zjarri në sasi të mjaftueshme, të cilët duhet të jenë në gjendje të mirë funksionimi bazuar në legjislacionin në fuqi;
* Me sistem hidraulik dhe elektrik të përshtatshëm për ambiente zyre;
* Objekti duhet të ketë furnizim me ujë dhe energji elektrike 24/7 dhe të jetë i pajisur me matësit e ujit dhe të energjisë elektrike.
* Objekti/ambientet duhet të kenë rrjet interneti të instaluar, si dhe rrjetin e prizave.
* Me sistem ngrohje/ftohje;
* Të ketë infrastrukturën e duhur, që të mundësojë aksesin e personave më aftësi të kufizuara (të ketë rampë/ashensor )
* Të ketë vend parkimi për automjetet.

5. Objekti duhet të jetë i përfunduar me dyer, dritare, i lyer dhe i gatshëm/i lirë për t’u

shfrytëzuar nga qiramarrësi.

6.Ambientet duhet të jenë bosh dhe të lira; dorëzimi i objektit do të behet brenda 5 ditëve nga njoftimi për lidhje kontrate.

7. Ofertuesi duhet të përcaktojë çmimin (oferta ekonomike), vlerën mujore të qirasë për një muaj, duke përfshirë të gjitha detyrimet tatimore, sipas legjislacionit në fuqi.

8. Pagesa e qirasë do të bëhet çdo muaj në lekë, brenda datës që palët do të bien dakord në kontratën me shkrim.

9. Afati i kontratës së qiradhënies të jetë jo më pak se një vit me të drejtë rinovimi. Afati do të përcaktohet gjithmonë nga qiramarrësi, i cili njofton me shkrim 30 ditë para mbarimit të kontratës qiradhënësin.

10.Vendndodhja:

Duke u bazuar në misionin e Drejtorisë së Ndihmës Juridike Falas , i cili konsiston në ofrimin e ndihmës juridike për të siguruar akses të barabartë të gjithë individëve në sistemin e drejtësisë, nevojitet një ambjent pune me vendndodhje gjeografike lehtësisht të aksesueshëm për qytetarët mundësisht pranë Gjykatave ose pranë Ministrisë së Drejtësisë, në kushtet kur detyrat institucionale të Drejtorisë janë të lidhura ngushtësisht me këto institucione.

**III. Paraqitja e dokumenteve dhe ofertës së qirasë së ambienteve**

1. Dorëzimi i dokumenteve dhe i ofertave ekonomike duhet të bëhet brenda **datës 30 Qershor 2021, ora 12:00**. Dokumentet te dorëzohen të skanuara në adresën elektronike të institucionit [dnjf@drejtesia.gov.al](mailto:dnjf@drejtesia.gov.al) ose dorazi, pranë zyrës së protokollit institucionit të Drejtorisë së Ndihmës Juridike Falas në adresësn : Rr. Barrikadave, Nd. 18, Hyrja 6, Zyra nr. 10 - III, Tiranë.

2. Për çdo komunikim apo sqarim, lutemi na shkruani në adresën elektronike: dnjf@drejtesia.gov.al ose kontaktoni koordinatorin për të drejtën e informimit të DNJF-së në numrin cel: 0684706469.